open-index/open-wikipedia-markdown huggingface dataset:
Buckinghamshire

She coontae reiragh as jesh-chliaghtagh ayns Sostyn Heear Yiass eh **Buckinghamshire**.  T'eh çhemmit liorish Northamptonshire da'n' twoaie, Bedfordshire da'n çhiar hwoaie, Hertfordshire da'n çhiar, Lunnin Vooar da'n çhiar yiass, Berkshire da'n jiass, as Sheer Aah yn Ollee da'n çheear.

Ta kiare slystyn echey: Bucks Yiass, Chiltern, Wycombe, as  Aylesbury Vale.  Ta'n coontae jesh-chliaghtagh goaill stiagh y balley corpagh Milton Keynes myrgeddin.

## Imraaghyn

## Kianglaghyn magh

* Coonseil Coontae Buckinghamshire
Bedfordshire

She coontae jesh-chliaghtagh ayns Sostyn Hiar eh **Bedfordshire**.  T'eh çhemmit liorish Cambridgeshire da'n çhiar hwoaie, Hertfordshire da'n çhiar yiass, Buckinghamshire da'n çheear yiass, as Northamptonshire da'n çheear hwoaie.  Hie y coontae reiragh er jee-vunnaghey ayns 2009 lesh jannoo lughtyn-reilley unnaneagh jeh ny slystyn echey.

Ta tree lughtyn-reilley 'sy choontae jesh-chliaghtagh: Bedford, Bedfordshire Meanagh as Luton.

## Imraaghyn
Hosni Mubarak

Va **Muhammad Hosni Sayyid Mubarak** (, ASE: [mæˈħæmːæd ˈħosni ˈsæjːed moˈbɑːɾɑk], *Muḥammad Ḥusnī Sayyid Mubārak*; ruggit 4 Boaldyn, 1928 - 2020) ny h-Eaghtyrane er Pobblaght Arabagh ny h-Egypt. V'eh ny chiaroo eaghtyrane er y çheer as yn eaghtyrane smoo foddey-reiragh.
Kerrin Tahrir

She kerrin baljagh theayagh mooar ayns Cairo ny h-Egypt **Kerrin Tahrir** (, ASE: [meˈdæːn el-, ettæħˈɾiːɾ], ). Va'n kerrin enmyssit *Midan Ismaileyya* ny *Kerrin Ismailia* dy bunneydagh, as ennym y reireyder 19oo eashagh Khedive Ismail currit er. By chiaddeyder y chummey "Paarys er y Neel" er çheshvean y valley eh Ismail. Lurg yn Irree Magh 'sy vlein 1919 va'n kerrin enmyssit Kerrin y Teyrsnys, agh cha row yn kerrin enmyssit myr shen dy h-oikoil derrey'n Irree Magh 'sy vlein 1952. Fo'n irree magh shen va staydys ny çheerey caghlaait veih staydys reeriaghtagh bunraghtoil gys staydys pobblaghtagh.

## Çhionnraaghyn 2011
She nane jeh ny buill vooarey ayns ny çhionnraaghyn Egyptagh 'sy vlein 2011, as yn ard-voayl ayns Cairo, va'n kerrin. Ren ny smoo na 15,000 deiney cummal yn kerrin er 25 Jerrey Geuree 2011, as car y lhing shen va shirveishyn eddyr-voggylagh gyn-streng millit. Ayns ny laghyn ny lurg haink er y Cherrin dy ve ny ard-voayl da ny çhionnraaghyn ayns Cairo. Rish y 30oo laa jeh Jerrey Fouyir ren y BBC cur fogrey ayn dy row ny smoo na 50,000 çhionnraaderyn ayn, as er 31 Jerrey Geuree ren co-reggyrtee veih Al Jazeera soilshey dy row ny smoo na 250,000 dy leih ayn. Er 1 Toshiaght Arree haggil ny smoo na 1 villioon dy hionnraaderyn 'sy Cherrin.
Enda Kenny

She politickeyr Yernagh as fer toshee jeh'n phartee politickagh Fine Gael eh **Enda Kenny** (; v'er ny ruggey 24 Averil 1951). V'eh reiht myr Taoiseach Nerin lurg Ard-Reihys 2011 er 9 Mayrnt 2011. Roish shen v'eh ny 'er toshee er y Chontraartys ayns Dáil Éireann, y thie s'inshley jeh'n Oireachtas (Parlamaid Phobblaght Nerin). Dirree eh myr Teachta Dála (Çhaghter yn Dáil, ny TD dy mennick ayns Yernish as ayns Baarle) son May Eo 'sy vlein 1975 myr eiyrtyssagh yn ayr echey Henry Kenny. Ren Kenny shirveishey myr Shirveishagh Turrysid as Traght eddyr ny bleeantyn 1994 as 1997.
Eamon Gilmore

She politickeyr Yernagh as fer toshee er Partee yn Lught Obbyr ayns Nerin eh **Eamon Gilmore** (; v'er ny ruggey 24 Averil 1955). Dirree eh myr Teachta Dála (TD) son Doon Laoire 'sy vlein 1989, tra v'eh ny oltey jeh Partee Labreeyn Nerin, as ny s'anmey marish y phartee Deynlaghys Clee, derrey haink y partee shen ry-cheilley lesh Partee yn Lught Obbyr. Dobbyr eh myr Shirveishagh Steat 'sy Rheynn Marrey veih 1994 derrey 1997 tra va'n partee echey ny chooid jeh "Reiltys y Ghoal Twoaie" car y 27oo Dáil. Er y 9oo laa jeh Vee Mayrnt v'eh reiht myr Tánaiste (Lhiass-Ard-Hirveishagh) Nerin.

## Seihll
Va Gilmore ruggit er 24 Averil 1955 'sy Chealtrach, Coontae ny Galliu. V'eh ynsit 'sy veanscoill Coláiste Ghearrbhaile ayns Beeal Aah ny Sluigh, as lurg shen hie eh gys Ollooscoill Nerin, Galliu raad cheau eh blein myr Eaghtyrane er Unnaneys ny Studeyryn. By Eaghtyrane er Unnaneys ny Studeyryn ayns Nerin veih 1976 derrey 1978. 'Sy vlein 1985 va Gilmore reiht myr Coonseillagh er Coonseil Choontae Ghivlyn. V'eh reiht da Dáil Éireann da'n chied cheayrt ayns Ard-reihys Nerin, 1989 as v'eh aareiht ayns dagh ard-reihys veih shen.
Micheál Martin

She politickeyr Yernagh, toshee Fianna Fáil, as aa-Hoshiagh Nerin ayns Reiltys Phobblaght Nerin eh **Micheál Martin** (v'er ny ruggey 1 Luanistyn 1960). T'eh ny Teachta Dála son Corkee Yiass Meanagh, oik ren eh goaill shelloo er da'n chied cheayrt 'sy vlein 1989. Ta Martin er n'obbraghey myr Shirveishagh Ynsee as Oaylleeaght (1997-2000), myr Shirveishagh Slaynt as Paitçhyn (2000-2004), myr Shirveishagh Treealys, Traght as Faillee (2004-2008) as myr Shirveishagh Cooishyn Joarree (2008-2011).
Tlachta

Cronk ayns Coontae yn Vee, Nerin eh **Tlachta** (shenn-ennym ; ). T'eh ny hoie er y vollagh veih Baile Átha Buí gys Ráth Cairn. Car ny mean eashyn v'ee ny soiaghey da feillaghyn mooarey, goaill stiagh feilley neayr va aileyn geuree er nyn lostey son Samhain, roie-immeeaght ny Souney noa-emshiragh. Ta kiangley eddyr y chronk as y phersoonid ta enmyssit Tlachtga, ben-druaight Yernagh as troor dy phaitçhyn er nyn ruggey eck er.

She soiaghey raah Yiarn-Eashagh t'ayn as kiangley eddyr ee as Reeaghyn y Vee as Vooan ayns ny traaghyn s'anmey. Ta ennym y chruink ry-gheddyn ayns skeealyn Yernagh mychione Tlachtga as yn ayr eck Mug Ruith, ren markiaght y jeshaght etlagh echey, yn *roth rámach* ("queeyl ymmyrtagh"), harree. 'Sy vlein 1168 ren yn Ard-Ree Ruaidrí mac Tairrdelbach Ua Conchobair cur cruinnaght vooar ry-cheilley er y chronk.
Hertfordshire

She coontae jesh-chliaghtagh as neuvoirvaljagh ayns Sostyn Hiar eh **Hertfordshire**.  T'eh çhemmit liorish Bedfordshire da'n twoaie, Cambridgeshire da'n çhiar yiass, Essex da'n çhiar, Lunnin Vooar da'n jiass, as Buckinghamshire da'n çheear.  

Ta jeih lughtyn-reilley 'sy choontae jesh-chliaghtagh: Three Rivers, Watford, Hertsmere, Welwyn Hatfield, Broxbourne, Hertfordshire Hiar, Stevenage, Hertfordshire Hwoaie, St Albans, as Dacorum.

## Imraaghyn

## Kianglaghyn magh
* 
* Coonseil Coontae Hertfordshire
John A. Costello

She politickeyr as leighder Yernagh va **John Aloysius Costello** (; 20 Mean Souree 1891 &mdash; 5 Jerrey Geuree 1976). She coyrlagh v'eh lesh reiltys Steat Seyr Nerin lurg y teyrsnys eck, as lurg shen dirree eh myr Turneyr Theayagh Nerin veih 1926 derrey 1932. She Taoiseach ("Toshiagh") v'eh veih 1948 derrey 1951 as veih 1954 derrey 1957.
Jack Lynch

She politickeyr as sporteyr Yernagh va**John Mary "Jack" Lynch** (; 15 Luanistyn 1917 &mdash; 20 Jerrey Fouyir 1999). She Taoiseach v'eh er Pobblaght Nerin, as daa hiarrym echey veih 1966 derrey 1973 as veih 1977 derrey 1979.

Va Lynch reiht myr Teachta Dála da Dáil Éireann da'n chied cheayrt 'sy vlein 1948 son Corkee, as v'eh aa-reiht ayns dagh ard-reihys elley derrey dirree eh ass oik 'sy vlein 1981. Dobbyr eh myr Shirveishagh Argidys (1965&ndash;1966), myr Shirveishagh Çhynskyl as Traght (1959-1965), myr Shirveishagh Ynsee (1957-1959), myr Shirveishagh y Ghaeltaght (1957) as myr Scrudeyr y Pharlamaid. She eshyn va'n trass fer toshee er Fianna Fáil veih 1966 derrey 1979, as eh ny eiyrtyssagh er Seán Lemass. Va'n tromlagh jerrinagh 'sy Dáil cosnit echey ayns ard-reihys 1977.

Roish haink er dy ve ny pholitickeyr, v'eh ny sporteyr rahoil myr cloieder dooblagh ny Cloiaghyn Gaelgagh. Chloie eh yn immaneeaght marish y chommyn ynnydagh Fánaithe an Ghleann ("Rouailtee yn Ghlion") as lesh fwirran eddyr-choontae Chorcaí veih 1936 derrey 1950. Chloie eh yn bluckaneyrys Gaelgagh lesh y chommyn ynnydagh echey San Nioclás ("Niglus Noo") as lesh fwirran eddyr-choontae Chorkee eddyr ny bleeantyn 1936 as 1946.
Charles Haughey

She politickeyr Yernagh va **Charles James "Charlie" Haughey** (; 16 Mean Fouyir 1925 &ndash; 13 Mean Souree 2006). She Taoiseach Nerin v'eh eddyr Mee ny Nollick 1979 as Mean Souree 1981, reesht eddyr Mayrnt 1982 as Mee ny Nollick 1982, as reesht eddyr Mayrnt 1987 as Toshiaght Arree 1992. She Haughey va'n kiarroo toshee er y phartee Fianna Fáil veih'n vlein 1979 derrey 1992. Hooar eh baase jeh kanghyr ny fairaig millish 'sy vlein 2006.

Va Haughey reiht myr TD da Dáil Éireann da'n chied cheayrt son Divlyn Hiar Hwoaie 'sy vlein 1957, as v'eh aa-reiht ayns dagh ard-reihys ny lurg derrey 1992.
Essex

She coontae jesh-chliaghtagh as neuvoirvaljagh ayns Sostyn Hiar eh **Essex**.  T'eh çhemmit liorish Suffolk da'n çhiar hwoaie, Kent da'n jiass, Lunnin Vooar da'n çheear yiass, Hertfordshire da'n çheear, as Cambridgeshire da'n çheear hwoaie.  

Ta kiare lughtyn-reilley jeig 'sy choontae jesh-chliaghtagh: Epping Forest, Brentwood, Basildon, Castle Point, Rochford, Maldon, Chelmsford, Uttlesford, Braintree, Colchester, Tendring, Thurrock as Southend-on-Sea.  Ta Thurrock as Southend-on-Sea nyn lughtyn-reilley unnaneagh nagh vel fo stiuredys y choonceil choontae.

## Imraaghyn

## Kianglaghyn magh

* 
* Coonseil Coontae Essex
Albert Reynolds

She **Albert Reynolds** (; v'er ny ruggey er 4 Sauin 1932 - 2014) va'n hoghtoo Taoiseach er Nerin. Ghow eh shelloo yn oik shen 'sy vlein 1992, agh chaill eh yn oik echey tra daag Partee yn Lught Obbyr y reiltys co-pharteeagh 'sy vlein 1994. She Reynolds va'n queigoo fer toshee er Fianna Fáil car y lhing shen chammah.

Va Reynolds reiht da Dáil Éireann da'n chied cheayrt myr TD son Lhongfort-Yn Eearvee 'sy vlein 1977, as v'eh aa-reiht ayns dagh ard-reihys elley derrey dirree eh magh ass y pholitickaght 'sy vlein 2002. Va staartaghyn echey myr Shirveishagh Argidys (1988-91), myr Shirveishagh Çhynskyl as Traght (1987-88), myr Shirveishagh Çhynskyl as Bree (1982), myr Shirveishagh Arraghey (1980-81) as myr Shirveishagh Postyn as Çhellegrafyn (1979-81).
Garret FitzGerald

She politickeyr as Toshiagh ("Taoiseach") Phobblaght Nerin va **Garret FitzGerald** (; 9 Toshiaght Arree 1926 &mdash; 19 Boaldyn 2011). Va FitzGerald reiht da Seanad Éireann ("Shannad Nerin") 'sy vlein 1965 as lurg shen v'eh reiht da Dáil Éireann myr TD jeh Fine Gael 'sy vlein 1969. Dobbyr eh myr Shirveishagh Cooishyn Joarree veih 1973 derrey 1977. By 'er toshee eh er Fine Gael veih 1977 as 1987, as car y lhing shen va daa hiarrym echey myr Taoiseach veih Jerrey Souree 1981 derrey Toshiaght Arree 1982 as reesht veih Nollick 1982 derrey Mayrnt 1987.

By vac lesh Desmond FitzGerald, y chied Hirveishagh Cooishyn Mooie jeh'n steat Yernagh noa-ghient lurg seyrsnys veih'n Reeriaght Unnaneysit, eh. By Eaghtyrane er Undinys ny Cooishyn Eddyr-ashoonagh as Oarpagh eh tra hooar eh baase. Dy mennick ren eh screeu colooyn politickagh as tarmaynagh ayns *[[The Irish Times]]* as ny keayrtyn v'eh ry-akin er claareeyn çhellveeish lheid as *[[Tonight with Vincent Browne]]*.
Somerset

She coontae jesh-chliaghtagh as neuvoirvaljagh ayns Sostyn Heear Yiass eh **Somerset**.  T'eh çhemmit liorish Bristol as Gloucestershire da'n çhiar hwoaie, Wiltshire da'n çhiar, Dorset da'n çhiar yiass, as Devon da'n çheear yiass.

Ta shiaght lughtyn-reilley jeig 'sy choontae jesh-chliaghtagh: Somerset Yiass, Taunton Deane, Somerset Heear, Sedgemoor, Mendip, Bath as Somerset Hiar Hwoaie (Unnaneagh), Somerset Hwoaie (Unnaneagh).  Ta Somerset Hwoaie, as Bath as Somerset Hiar Hwoaie, nyn lughtyn-reilley unnaneagh nagh vel fo stiuredys y choonceil choontae.

## Imraaghyn

## Kianglaghyn magh

* Coonseil Somerset
* 
* 
* Somerset ec GENUKI
Liam Cosgrave

She Toshiagh, ny Taoiseach myr t'eh enmyssit ayns Yernish, Phobblaght Nerin, va **Liam Cosgrave** (; 13 Averil 1920 &ndash; 4 Jerrey Fouyir 2017). She Toshiagh v'eh eddyr ny bleeantyn 1973 as 1977. Hie eh stiagh 'sy pholitickaght 'sy vlein 1943 as chossyn eh yn soiag echey derrey dirree eh magh ass yn oik 'sy vlein 1981. Roish haink er dy ve ny Hoshiagh she Shirveishagh Cooishyn Mooie v'eh.
Wiltshire

She coontae jesh-chliaghtagh as reiragh ayns Sostyn Heear Yiass eh **Wiltshire**.  T'eh çhemmit liorish Sheer Aah yn Ollee da'n çhiar hwoaie, Berkshire da'n çhiar, Hampshire da'n çhiar yiass, Dorset da'n jiass, Somerset da'n çheear yiass, as Bristol as Gloucestershire da'n çheear hwoaie.

Ta'n coontae jesh-chliaghtagh goaill stiagh Swindon, ny lught-reill unnaneagh nagh vel fo stiureydys Coonceil choontae Wiltshire.

Ta'n coontae goaill stiagh ny h-ynnydyn shennaghyssagh Stonehenge as Avebury.

## Imraaghyn
Dorset

She coontae jesh-chliaghtagh as neuvoirvaljagh ayns Sostyn Heear Yiass eh **Dorset**.  T'eh çhemmit liorish Devon da'n çheear, Somerset da'n çheear hwoaie, Wiltshire da'n çhiar hwoaie, as Hampshire da'n çhiar.  Ta Mooir yn Eeaght da'n jiass.  

Ta shey slystyn 'sy choontae reiragh: Weymouth as Portland, Dorset Heear, Dorset Hwoaie, Purbeck, Dorset Hiar, as Christchurch.  Ta'n coontae jesh-chliaghtagh goaill stiagh ny lughtyn-reilley unnaneagh Bournemouth as Poole myrgeddin.

## Imraaghyn
Rolley lioaryn ny Gaelgey

Shoh **rolley lioaryn ny Gaelgey**. Lioaryn ad ta scruit 'sy Ghaelg ny lioaryn ayns çhengaghyn elley ta cur sheese er y Ghaelg, goaill stiagh lioaryn grammeydys, fockleyryn, a.r.e. Ta ny lioaryn dy liooar ayns oardagh abbyrlhitagh rere ennym yn ughtar. Mannagh vel 'sy rolley agh lioar v'er ny cur magh hannagh hene fo ennym ughtar elley cha nel ennym yn ard-ughtar scruit sheese, agh ennym y çhyndaader, m.s. ta *Contoyrtyssyn Ealish ayns Çheer ny Yindyssyn* rang-oardit fo Stowell, ga dy row ee scruit liorish Lewis Carroll. Son dy yeeaghyn er bun-screeuder lioar er lheh, lhisagh shiu jeeaghyn er ny noteyn.

## B



## C





## D




## F




## G




## J




## K







## L

## N


## R


## S





## T





## W


## Y


## Noteyn
Podolsk

She ard-valley çhynskylagh as ynnyd reiragh Slyst Podolsky ayns Queiggey Moscow, y Roosh eh **Podolsk** (. T'eh ny hoie er Awin Pakhra (fo-awin Moskva). T'eh ny ard-valley smoo ayns Queiggey Moscow, as rere coontey-pobble 'sy vlein 2002 va 180,963 sleih cummal 'syn ard-valley. T'eh ny hoie 36 km veih çheshvean Moscow as 15 km veih'n MKAD. Ta'n ard-valley çhemmit liorish Shcherbinka da'n twoaie as liorish Klimovsk da'n jiass.
Cill Rìmhinn

She balley ollooscoillagh as eear-chochorp reeoil er coose hiar Feevey ayns Nalbin ee **Cill Rìmhinn** ( ny ; Baarle Albinagh: *Saunt Andras*). Roish y 10oo eash va'n balley enmyssit *Kilrymont* 'sy Vaarle. Ansherbee, lurg yn eash shen, va'n balley aa-enmyssit as ennym yn ostyl Andreays Noo currit er.

## Imraaghyn
Berkshire

She coontae jesh-chliaghtagh as neuvoirvaljagh thallooinit ayns Sostyn Hiar Yiass eh **Berkshire**.  T'eh çhemmit liorish Sheer Aah yn Ollee da'n twoaie, Lunnin Vooar as Surrey da'n çhiar, Hampshire da'n jiass, as Wiltshire da'n çheear.

Ayns 1998, ren ad lughtyn-reilley unnaneagh jeh ny slystyn v'echey, as myr shen cha nel coonceil choontae ayn jiu.  Ny yei shen, cha ren ad scryssey magh y choontae hene.  Ta'n choontae jesh-chliaghtagh jeant jeh ny lughtyn-reilley heese: Berkshire Heear, Reading, Wokingham, Bracknell Forest, Windsor as Maidenhead, as Slough.

Ta Berkshire ny 'er jeh Coondaeghyn Lunnin.

## Imraaghyn
Hampshire

She coontae jesh-chliaghtagh as neuvoirvaljagh ayns Sostyn Hiar Yiass eh **Hampshire**.  T'eh çhemmit liorish Berkshire da'n twoaie, Surrey da'n çhiar hwoaie, Sussex Heear da'n çhiar, Dorset da'n çheear yiass, as Wiltshire da'n çheear hwoaie.  Ta Mooir yn Eeaght as Ellan Eeaght da'n jiass.

Ta un slyst jeig ec y choontae reiragh: Gosport, Fareham, Winchester, Havant, Hampshire Hiar, Hart, Rushmoor, Basingstoke as Deane, Test Valley, Eastleigh, as New Forest.  Ta'n coontae jesh-chliaghtagh goaill stiagh ny lughtyn-reilley unnaneagh Southampton as Portsmouth myrgeddin.

## Imraaghyn

## Kianglaghyn magh

*Ynnyd-eggey Choonseil Coontae Hampshire
Surrey

She coontae jesh-chliaghtagh as neuvoirvaljagh thallooinit ayns Sostyn Hiar Yiass eh **Surrey**.  T'eh çhemmit liorish Lunnin Vooar da'n twoaie, Kent da'n çhiar, Sussex Hiar da'n çhiar yiass, Sussex Heear da'n jiass, Hampshire da'n çheear yiass, as Berkshire da'n çheear.

Ta un slyst jeig ec y choontae: Spelthorne, Runnymede, Surrey Heath, Woking, Elmbridge, Guildford, Waverley, Mole Valley, Epsom as Ewell, Reigate as Banstead, as Tandridge.

Ta'n coonceil choontae soit ayns Kingston upon Thames, ga dy vel y balley shoh ayns Lunnin Vooar neayr's 1965.

## Imraaghyn
Sussex Heear

She coontae jesh-chliaghtagh as neuvoirvaljagh ayns Sostyn Hiar Yiass eh **Sussex Heear** ().  T'eh çhemmit liorish Hampshire da'n çheear, Surrey da'n twoaie, as Sussex Hiar da'n çhiar.  Ta Mooir yn Eeaght da'n jiass.  

Ta shiaght slystyn ec y choontae: Worthing, Arun, Chichester, Horsham, Crawley, Sussex Meanagh, as Adur.

## Imraaghyn

## Kianglaghyn magh
* Coonseil Coontae Sussex Heear
Sussex Hiar

She coontae jesh-chliaghtagh as neuvoirvaljagh ayns Sostyn Hiar Yiass eh **Sussex Hiar** ().  T'eh çhemmit liorish Sussex Heear da'n çheear, Surrey da'n çheear hwoaie, as Kent da'n twoaie.  Ta Mooir yn Eeaght da'n jiass.

Ta queig slystyn ec y choontae reiragh: Hastings, Rother, Wealden, Eastbourne, as Lewes.  Ta'n coontae jesh-chliaghtagh goaill stiagh y lught-reill unnaneagh Brighton & Hove myrgeddin.

## Imraaghyn

## Kianglaghyn magh
*
Kent

She coontae jesh-chliaghtagh as neuvoirvaljagh ayns Sostyn Hiar Yiass eh **Kent**.  T'eh çhemmit liorish Sussex Hiar da'n jiass, Surrey as Lunnin Vooar da'n çheear, as Essex da'n twoaie.  Ta creeagh ennymagh echey marish y Rank ayns mean Hiollane Mooir yn Eeaght.

Ta daa slyst jeig ec y choontae reiragh: Sevenoaks, Dartford, Gravesham, Tonbridge as Malling, Maidstone, Tunbridge Wells, Swale, Ashford, Canterbury, Shepway, Thanet, as Dover.  Ta'n choontae jesh-chliaghtagh goaill stiagh y lught-reill unnaneagh Medway myrgeddin.

## Imraaghyn

## Kianglaghyn magh

* 
* Coonseil Coontae Kent
Emshir ry-heet

Ayns grammeydys, ta **emshir ry-heet** çheet er cummaghyn grammeydagh ta cowraghey ny ta shin jerkal haghyrys eh erreish da traa ennagh elley.  Ayns corys jarroo-emshir, shen ny haghyrys erreish da nish.  Ayns corys emshir chonastagh, shen ny haghyrys erreish da taghyrt ennagh elley, my t'eshyn er ngoll shaghey hannah, goll er taghyrt nish, ny ry-heet foast.

## Gaelg
Ta tree aghtyn dy chowraghey y traa ry-heet 'sy Ghaelg.

### Cummaghyn yn-filleydagh
Ta cummey yn-filleydagh y vreear jannoo ymmyd jeh'n jerrey -ee ayns breearyn reiltagh, agh ta cooishyn er lheh ayn.
* Kionnaghey → Kionn**ee** eh feill.
* Cur → **Ver** ee shilley orroo.
* Goll → **Hed** ad dys yn chruinnaght.

Ta cummey yn-filleydagh obbalagh y vreear jannoo ymmyd jeh'n jerrey -ee ayns breearyn reiltagh, as ta boggaghys ec y toshiaght, agh ta cummaghyn er lheh ec kuse dy vreearyn neureiltagh.  Ta'n meer obbalagh **cha** roish y vreear, 
* Kionnaghey → **Cha** **ch**ionn**ee** eh feill.
* Cur → **Cha der** ee shilley orroo.
* Goll → **Cha jed** ad dys yn chruinnaght.

### Cummaghyn ym-loayrtagh
Ta cummaghyn ym-loayrtagh ry-heet 'sy Ghaelg jeant liorish **jannoo** ny **ve**, as keeall er lheh ec y daa.  Ta cummaghyn **jannoo** cowraghey taghyrtyn, as ta cummaghyn **ve** cowraghey grooish immeeaght (ny vees goll er foast ec traa er lheh).

* Kionnaghey → **Nee** eh kionnaghey feill (mairagh).
* Cur → **Nee** ee cur shilley orroo (tra vees traa eck).
* Goll → **Nee** ad goll dys yn chruinnaght (Jemayrt).

* Kionnaghey → **Bee** eh kionnaghey feill (ec y traa shen).
* Cur → **Bee** ee cur shilley orroo (cha nel 'sy thie eck).
* Goll → **Bee** ad goll dys yn chruinnaght (myr shen, cha nod ad çheet da'n thie ayd).

### Cummaghyn conastagh
Ta cummey conastagh jarrooagh ry-heet er lheh 'sy Ghaelg myrgeddin.
* She Breeshey **vees** çheet da'n chruinnaght.
* She Breeshey **higgys** da'n chruinnaght.
* Cha s'aym my **faagys** ad roish jinnair.
* Ta mee shickyr dy **vees** ad thie noght.

Cha nel cummey conastagh obbalagh ayn; ta'n cummey ry-heet cadjin ayn raad vees eh.
* She Breeshey nagh **nee** çheet da'n chruinnaght.
* Cha nee Breeshey nagh **jig** da'n chruinnaght.
* Ta fys aym nagh **daagee** ad roish jinnair.
* Ta mee shickyr nagh **bee** ad thie noght.

Ta ymmyd jeant jeu marish y cheilley.
* **Beemayd** jannoo turrys 'sy Rank tra **vees** oo arraghey thie.
* **Bee'm** tarroogh oie Jelune, agh **nee** Breeshey çheet da'n thie cloie mayrt.
* **Nee'm** çhellvaney tra *ta* mee shickyr dy **bee** ad thie. (*ta *'ta** bentyn rish barel ec y traa t'ayn)
* **Nee'm** çhellvaney tra **vees''' ad thie.
Cynara cardunculus

She lus 'sy chynney Cynara ee ***Cynara cardunculus***.  Ta daa horçh scanshoil eck:

* cardoon, cummey dooghyssagh feie ny lus
* onnane vlasstal, cummey troarit ny lus
Bollan dhoa

She lus daa-vleeanagh 'sy ghenus *[[Arctium]]* eh **bollan dhoa**, **bollan ghoa**, **boaghan doa** ny **cramman sooree** (***Arctium lappa***).  T'eh goll er troarey er son y fraue yn-ee echey.

Ny keayrtyn, ta *boaghan doa* ny *boagandoa* çheet er dooie mooinjerey da, *[[Arctium minus]]*.

## Jalloo-oaylleeaght

T'eh gaase wheesh as 2m er yrjid.  Ta duillagyn maylartey cree-chrooagh echey.  
Ta blaaghyn gorrym-jiargey echey.  Ta kiarkyl dy vraghtyn mygeayrt oc, as t'adsyn dooanagh dys croghey er fynney beiyn.  She achene eh y mess oc.  Ta'n fraue yn-ee wheesh as 1m er liurid er 2cm er lheead.
 
## Ymmyd myr bee

Ta fraue bollan dhoa goll er troarey my bee 'syn Çhapaan, yn Taiwaan, yn Chorea, yn Iddaal, y Vrasseel as yn Phortiugal.  Ny keayrtyn, t'ad çhaglym gish neuappee myrgeddin, anmagh 'syn arree roish my hig ad my vlaa.

## Ymmyd lheeys
Er lesh lusseyryn, ta bree brasneyder moon, gientyn ollish as glenney folley echey.  Ta ymmyd tradishoonagh jeant jeh noi gorlaghyn crackanagh myrgeddin.  Ta arctigenin 'sy rassyn echey ta bentyn rish cooinaghtyn aght ennagh.  Ta feanish ennagh dy vel arctigenin shassoo noi veerys floo A as loshtaght *in vitro* myrgeddin.

## Imraaghyn
Bossan dhoa

She lus daa-vleeanagh 'sy phossan ghenus Arctium eh **bossan dhoa** ny **boagandhoa** (***Arctium minus***).  T'ad dooghyssagh da'n Oarpey, agh t'eh ry-akin er feie ny Steatyn Unnaneyssit myrgeddin myr sarkyl.
 
Ny keayrtyn, ta *boagandhoa*, *boaghandhoa* ny *boaghan dhoa* çheet er y dooie mooinjerey *[[Arctium lappa]]* myrgeddin.

## Jalloo-oaylleeaght
T'eh gaase wheesh as 1.5m er yrjid.  Ta ny duillagyn s'yrdjey oohchrooagh wheesh as 50cm er lhiurid echey.  Ta ny duillagyn s'inshley chree-chrooagh as ta oirr tonnagh dy tree-howshanagh oc.  Ta ny duillagyn glass dorraghey er yn eaghtyr s'yrdjey, as clooieagh er yn eaghtyr s'inshley.  Ta blaaghyn gorrym-jiargey ayns dhossan blaaghey oc, gollrish onnane.  Ta braghtyn dooanagh mygeayrt oc.  Erreish da'n dhossan blaaghey çhirmaghey, nee ny braghtyn greimmey er beiyn dys gleashaghey as skeaylley ny rassyn.  Ta bun-fraue feer dowin echey, wheesh as 30cm er diunid.  
## Kianglaghyn mooie
*  Fys USDA 
*  Jallooyn as fys

## Imraaghyn
Boglus

She lus daa-vleeanagh eh **boglus** (***Picris echioides***).  T'eh dooghyssagh da'n Oarpey as yn Affrick Hwoaie.

## Jalloo-oaylleeaght
T'eh gaase wheesh as 90cm er yrjid.  Ta gass çhiu banglaneagh echey.  Ta duillagyn noi-sleeanagh 10-20cm er lhiurid echey, as cass beg oc.  Ta ny duillagyn, banglaneyn as gass friogganagh.  Ta dhossanyn blaaghey echey, mysh 2-3.5cm er lheead, as ta 3-5 braghtyn oochrooagh dys cree-chrooagh mygeayrt oc.

## Ymmyd
Va ymmyd tradishoonagh jeant jeh myr noi-helmintagh..

## Bun-ocklaght
Ta *echioides* er y fa dy vel duillagyn boglus gollrish adsyn t'ec *[[Echium vulgare]]*.

## Imraaghyn

## Kianglaghyn magh
Selena

Va **Selena Quintanilla** (16 Boaldyn 1971 &ndash; 31 Mayrnt 1995) ny h-arraneyder, kiaulleyder, aghteyr as cummeyder eaddagh Americaanagh Mecsicagh.  Hie ee er enmys myr "kiaulleyder share Ladjynagh ny 90yn" as "kiaulleyder Ladjynagh share er greck ny jeih-bleeaney" liorish *[[Billboard (earishlioar)|Billboard]]*, er son 14 singilyn 'sy jeih s'yrdjey ayns taabyl Arraneyn Ladjynagh share, as shiaght jeu 'sy chied ynnyd. Va singilyn smoo speeideilagh 1994 as 1995 eck myrgeddin: "Amor Prohibido" as "No Me Queda Más".  Dinsh ad "Benrein chiaullee Tejano" ree, as gra dy nee "Madonna" Vecsico v'ayn.  Hug Selena magh y chied albym eck, *[[Mis Primeras Grabaciones|Selena y Los Dinos]]*, tra v'ee 12 vlein d'eash. Chosnee ee Ben-Arraneyder ny Bleeaney ec Tejano Music Awards 1987 as geddyn coardailys recortys marish EMI blein ny ghaa ny yei.

Hie ee er varroo tra v'ee 23 d'eash liorish Yolanda Saldívar, eaghtyrane y chlub ard-jeeaneyderyn eck.  Er Averil 12, 1995, daa hiaghtin erreish jee geddyn baase, dogree George W. Bush, kiannoort Texas ec y tra shen, dy row e laa ruggyree "Laa Helena" ayns Texas. Ayns 1997, ren Warner Bros. y fillym *[[Selena (fillym)|Selena]]* er e bea, as Jennifer Lopez cloie Selena. Va drama arraneagh jeant myrgeddin, *[[Selena Forever]]* as Veronica Vazquez cloie Selena.  

Ayns Mean Souree 2006, doshil thie tashtee currit jee ayns Corpus Christi, Texas, as jalloo prashey er towse dooghyssagh jee, Mirador de la Flor. Ta ny smoo na 21 million albym jeh'n chiaull eck er nyn greck er feie ny cruinney.

## Albymyn
* *Selena y Los Dinos* (1984)
* *The New Girl in Town* (1985)
* *Alpha* (1986)
* *Munequito De Trapo* (1987)
* *And the Winner Is...* (1987)
* *Preciosa* (1988)
* *Dulce Amor* (1988)
* *Selena* (1989)
* *Ven Conmigo* (1990)
* *Entre a Mi Mundo* (1992)
* *Selena Live!* (1993)
* *Amor Prohibido* (1994)
* *Dreaming of You* (1995)

## Noteyn


## Imraaghyn
Jennifer Lopez

She ben-aghteyr, arraneyder, leayreder recortyssyn, daunseyr, persoonid hellveeish, kiaddeyder fassan as leayreder çhellveeish Americaanagh ee **Jennifer Lopez** ny **J.Lo** myr t'ee eit ny keayrtyn (ruggit 24 Jerrey Souree, 1969). Hoshee yn coorse bea eck myr daunseyr er y chlaare hellveeish *[[In Living Color]]*. Lurg shen, hie ee stiagh 'syn aghteyrys, as hooar ee enney as foaynoo 'sy fillym *[[Money Train]]* 'sy vlein 1995.

Va'n chied preeu-rolley cosnit eck 'sy fillym beashnyssagh *[[Selena (fillym)|Selena]]* (1997), raad chossyn ee Aundyr ALMA son Ben-Aghteyryn Yindyssagh. Chossyn ee e nah Aundyr ALMA da'n chloie eck 'sy fillym *[[Out of Sight]]* (1998). Veih'n lhing shen dobbyr ee ayns filmyn aitt romansagh, goaill stiagh *[[The Wedding Planner]]* (2001) as *[[Maid in Manhattan]]* (2002).

Hooar ee enney as foaynoo 'sy chiaull lurg skeaylley magh y chied albym eck *[[On the 6]]* (1999). Chossyn y singyl veih'n albym shen "If You Had My Love" y chied ynnyd. Va rah eck 'sy nah albym eck *[[J.Lo (albym)|J.Lo]]* (2001)), as hie hoght millioon dy choipyn er nyn greck. By eh *[[J to tha L-O!: The Remixes]]* (2002) y trass albym eck, as raink eh y chied ynnyd 'sy chaart ''Billboard'' 200. Raink e kiaroo as e queigoo albymyn, *[[This Is Me... Then]]* (2002) as *[[Rebirth (albym Jennifer Lopez)|Rebirth]]* (2005), y nah ynnyd 'sy chaart. 'Sy vlein 2007 ren ee skeaylley magh daa albym goaill stiagh y chied albym Spaainish eck *[[Como Ama una Mujer]]* as y queigoo albym seyrlann Baarlagh *[[Brave (albym Jennifer Lopez)|Brave]]*.

## Rolley albymyn
;Albymyn seyrlann
* 1999: *[[On the 6]]*
* 2001: *[[J.Lo (albym)|J.Lo]]*
* 2002: *[[This Is Me... Then]]*
* 2005: *[[Rebirth (albym Jennifer Lopez)|Rebirth]]*
* 2007: *[[Como Ama una Mujer]]*
* 2007: *[[Brave (albym Jennifer Lopez)|Brave]]*
* 2011: *[[Love? (albym)|Love?]]*
* 2014: *A.K.A.*
* 2024: *This Is Me... Now*

;Albymyn elley
* 2002: *[[J to tha L-O!: The Remixes]]*

;JABEyn
* 2000: *[[Feelin' So Good (JABE)|Feelin' So Good]]*
* 2003: *[[Let's Get Loud (JABE)|Let's Get Loud]]*
* 2003: *[[The Reel Me]]*
* 2007: *[[Como Ama una Mujer (mynstraih)|Como Ama Una Mujer]]*

## Rolley filmyn

## Çhellveeish

## Imraaghyn
Concepción, y Çhillee

She caayr 'sy Çhillee eh **Concepción** (Spaainish son "Gientyn"). She preeu-valley Wheiggey Concepción as Ard Biobío ny Ard VIII t'ayn. Ta Concepción Mooar (*Gran Concepción*, goaill stiagh Talcahuano, San Pedro de la Paz, Hualpén, Chiguayante, Penco, Tomé, Lota, Coronel, Hualqui as Concepción hene) ny nah chovaljys smoo 'sy çheer, lesh 889,725 cummaltee (coontey-pobble 2002). Er lesh ny lomarcan, t'eh ny chied chommyoon jeig smoo 'sy çheer, lesh 212,003 cummaltee.

## Galleree

File:Arco de Medicina UdeC.jpg|
File:Moderno Edificio en Concepción.jpg|
File:Desembocadura del Biobío.jpg|
File:Ex Catedral de Concepción.jpg|
File:Biobus01.jpg|
File:Hotel El Araucano.JPG|
File:Plaza de Armas Concepción.jpg|
Bugogue varrey

She crouw ny billey beg yn-lhoamey 'sy ghenus *[[Hippophae]]* ee **bugogue varrey** (***Hippophae rhamnoides***).  She tashteyder neetragien neuphoanragh t'ayn.  T'ee ry-akin er feie ny h-Oarpey as ny h-Aishey.  Son y chooid smoo, t'ee cummal rish y clyst marrey myr garee er cronkanyn geinee as eayninyn.

## Jalloo-oaylleeaght
T'eh gaase wheesh as 6m er yrjid.  Ta duillagyn sleeanagh glassey-argidagh eck, mysh 3-8cm er lhiurid as ny sloo na 7mm er lheead.  T'eh dioecious, dy ghra myr shen, cha nel blaaghyn firrynagh as bwoirrinagh er y lus cheddin.  Ta blaaghyn dhoneagh eck.  T'ad goll er pollnaghey liorish y gheay.  She berrish jiarg-bwee eh y mess eck.

## Ymmyd
T'ad jannoo ooill ass ny berrishyn eck.  'Syn Roosh as yn Çheen, t'ad jannoo ymmyd jeh noi çhing aile goulraght.  

## Imraaghyn

## Kianglaghyn mooie
Bogrenish

She renniagh curree 'sy ghenus *[[Osmunda]]* ee **bogrenish** (***Osmunda regalis***).  T'ee dooghyssagh da'n Oarpey, yn Affrick, yn Aishey as America.  

## Jalloo-oaylleeaght
She renniagh yn-lhoamey t'ayn, as t'ee cur magh frinn hroaragh as shiast er lheh.  Ta ny frinn hiast gaase wheesh as 60-160km er yrjid as 40km er lheead, as t'ad skeaylley mooie.  T'ad daa-'edjagagh as ta 7-9 piyryn dy ghuillageenyn oc, wheesh as 30km er lhiurid.  Ta 7-13 piyryn dy 'o-ghuillageenyn ec dagh duillageen, as adsyn 2-6km er lhiurid as 1-2km er lheead.  

Ta ny frinn hroaragh nyn shassoo jeeragh, as t'ad ny sloo na ny frinn hiast.  T'adsyn 20-50km er yrjid; ta piyr ny ghaa dy ghuillageenyn 'sy chass oc, as 7-14 piyryn troaragh er-nyn-skyn, as sporraganeyn glooey croghey orroo.

## Arraghyssyn

Ta tree ny kiare arraghyssyn ayn:
**Osmunda regalis* arr. *regalis*. Yn Europey, yn Affrick, yn Aishey heear yiass.
**Osmunda regalis* arr. *panigrahiana* R.D.Dixit. Yn Aishey yiass.
**Osmunda regalis* arr. *brasiliensis* (Hook. & Grev.) Pic. Serm. America Veanagh as Yiass ghrianchryssagh; cocheayllagh arr. *spectabilis* er lesh kuse dy 'leih.
**Osmunda regalis* arr. *spectabilis* (Willdenow) A.Gray. America Hiar Hwoaie.

## Ymmyd
T'ad jannoo frauaig osmunda jeh fraueyn bogrenish chammah's dooieyn *Osmunda* elley.  Shen ny mean aase er son epiphyteyn myr orchidyn ellynagh.

T'ee goll er ee myr glassrey ayns ymmodee çheeraghyn.

## Imraaghyn

## Fys elley
*Hyde, H. A., Wade, A. E., & Harrison, S. G. (1978). *Welsh Ferns*. National Museum of Wales.
*Metzgar, Jordan S., Judith E. Skog, Elizabeth A. Zimmer, and Kathleen M. Pryer (2008). "The Paraphyly of Osmunda is Confirmed by Phylogenetic Analyses of Seven Plastid Loci." Systematic Botany, 33(1): pp. 31–36

## Kianglaghyn mooie

*Germplasm Resources Information Network: ''Osmunda regalis''
*Flora Europaea: ''Osmunda regalis''
*Flora of North America: ''Osmunda regalis'' var. ''spectabilis''
*World Fern List: ''Osmunda''
*Florida Institute for Systematic Botany: ''Osmunda regalis'' var. ''spectabilis'' (including var. *brasiliensis* as a synonym)
Bollan bane

She lus sheer-vio 'sy ghenus *[[Artemisia]]* eh **bollan bane** (***Artemisia vulgaris***).  T'eh dooghyssagh da'n Oarpey tempreilagh, yn Aishey, yn Affrick hwoaie as Alaska, as t'eh er ny yannoo dooie ayns America Hwoaie.  T'eh cadjin er thalloo neetragienagh, myr sampleyr, fadaneyn as çheughyn raaidey.

## Jalloo-oaylleeaght
T'eh gaase wheesh as 2m er yrjid.  Ta fraue fuyghagh echey.  Ta duillagyn fedjagagh 5-20cm er lhiurid echey.  T'ad glass dorraghey, ad ta fynney clooieagh bane er yn eaghtyr s'inshley oc.  Ta blaaghyn buighey ny jiargey dorraghey 5mm er crantessen echey.  

## Ymmyd
Ta ymmyd jeant jeh duillagyn as buinnaghyn neuappee bollan bane myr spios.

## Imraaghyn

## Kianglaghyn magh

*Plants for a Future: ''Artemisia vulgaris''
*Mugwort in Culpeper's 'The complete herbal'
*Mugwort in Mrs Grieve's 'A modern herbal'
*Mugwort at Liber Herbarum II
Polygala vulgaris

She lus eh ***Polygala vulgaris*** (**bollan Vreeshey** ny **bollan y chee**).

## Jalloo-oaylleeaght
Ta'n lus gaase wheesh as 10cm er yrjid.  Ta duillagyn maylartey echey, as ta ny gish banglaneagh.  Ta blaaghyn daahoil echey; ta ny seepalyn mooie beggey as glassey, agh ta ny seepalyn sthie ny smoo as t'adsyn gorrym, gorrm-jiarg ny bane gial.

## Imraaghyn
Plantago coronopus

She lus vleeanagh ny daa-vleeanagh 'sy ghenus *[[Plantago]]* ee ***Plantago coronopus*** (**bollan Vreeshey**, **bossan Vreeshey**).  T'ee dooghyssagh da'n yn Europey, yn Aishey as yn Affrick Hwoaie, agh t'eh ry-akin myr dooie jeant dooghyssagh ayns buill elley.

Ta ny h-enmyn cadjin eck çheet er lossreeyn elley ny keayrtyn: ta **bollan Vreeshey** çheet er *[[Polygala vulgaris]]* ("bollan y chee") ny keayrt, as ta **bossan Vreeshey** çheet er *[[Lapsana communis]]* ("duillag vie, duillag Vreeshey, lus ny kee").

## Jalloo-oaylleeaght
Ta duillagyn sleeanagh babbanagh wheesh as 25cm er lhiurid eck, as adsyn reaghit ayns cummey rose.  Ta'n dhossan blaaghey gaase wheesh as 50cm er yrjid, as ta blaaghyn beggey baney echey.

## Imraaghyn

## Kianglaghyn mooie
* Jepson Manual Treatment
* USDA Plants Profile
* Plants for a Future
* GRIN Species Profile
* Jallooyn
Lapsana communis

She oltey ynrican y ghenus ***Lapsana*** ee ***Lapsana communis*** (**bossan Vreeshey**, **duillag vie**, **duillag Vreeshey**, **lus ny kee**).  T'ee dooghyssagh da'n Oarpey as yn Aishey hwoaie.

## Jalloo-oaylleeaght
She bleintag ny lus sheer-vio lussagh t'ayn.  T'ee gaase wheesh as 1.2m er yrjid.  Ta gish fynnagh as sapp sheeley eck.  Ta duillagyn reaghit myr caslagh mygeayrt ny gish.  Ta ny duillagyn s'inshley smoo fedjagagh dy cadjin, as wheesh as kiare duillageenyn oc.  Ta ny duillagyn s'yrdjey oohchrooagh.  Ta oirr feeacklagh oc.  Ta blaaghyn buighey 1-2cm er crantessen çheet my vlaa ayns .

## Fo-ghooieyn
Ta shey fo-ghooieyn ayn:
**Lapsana communis* fogh. *communis*. Yn Europey, er lhimmey jeh'n çhiar yiass. Bleintag.
**Lapsana communis* fogh. *adenophora* (Boiss.) Rech.f. Yn Europey hiar yiass.
**Lapsana communis* fogh. *alpina* (Boiss. & Balansa) P.D.Sell. Yn Chrimeea.
**Lapsana communis* fogh. *grandiflora* (M. Bieb.) P.D.Sell. Yn Aishey heear yiass.
**Lapsana communis* fogh. *intermedia* (M. Bieb.) Hayek. Yn Aishey heear yiass, yn Europey hiar yiass.  Sheer-vio.
**Lapsana communis* fogh. *pisidica* (Boiss. & Heldr.) Rech.f. Yn Ghreag.

V'ad cliaghtey cur fir elley 'sy ghenus shoh, agh t'adsyn er nyn goaill stiagh fo *[[Crepis]]* as *[[Lapsanastrum]]*.

## Ymmyd
Ta duillagyn aegey ny lus yn-ee as t'ad goll er ee myr glassrey. 

Ta'n ennym **lus ny kee** jeh cummey ny buinnaghyn blaa doont.  Rere'n aaraue cowraghyn v'ad jannoo ymmyd jee noi askaidjyn kee.

## Imraaghyn
Aaraue cowraghyn

She sheiltynys lusseyragh eh yn **aaraue cowraghyn**.  Rere'n eie shen, ta cummaghyn as daaghyn lossreeyn nyn cowraghyn ymmyd currit orroo liorish Jee.  Myr ta lus ennagh gollrish olt ny kirpey, ta pooar eck noi çhingyssyn yn olt shen.
Bossan

She lus sheer-vio lussagh 'sy ghenus *[[Typha]]* eh **bossan** (***Typha angustifolia***).  T'eh ry-akin er feie ny lieh-chruinney hwoaie.

## Jalloo-oaylleeaght
Ta gass neuvanglaneagh echey as duillagyn linnagh echey, 5-8mm er lheead.  Ta'n spadix echey er ny rheynn ayns firrynagh as bwoirrinagh.  Ta ny blaaghyn bwoirrinagh ec cass y spadix as 2-4cm er lhiurid.  Ta teepalyn ec ny blaaghyn firrynagh, as t'adsyn 7-12cm er lhiurid.

## Ymmyd
Ta kuse dy oltyn bossan yn-ee 'syn imbagh oc: buinnaghyn, cree ny gish, spadices neuappee, pollin appee, as fraueyn.

## Imraaghyn

## Kianglaghyn mooie

* 
* 
*Typha angustifolia: Plants for a Future Database Report
Craa thallooin as tsunami Tōhoku, 2011

She craa thallooin mooar-heiyagh va . Haghyr yn craa thallooin magh veih coose hiar hwoaie y Çhapaan ec 05:46 UTC (traa ynnydagh 14:46 JST) er 11&nbsp;Mayrnt&nbsp;2011. She craa thallooin va eddyr 8.9 as 9.1 M<sub>W</sub> er mooadys v'ayn. Va'n çheshvean echey soit 130 km magh veih coose hiar Lieh-innys Oshika, Tōhoku, as y fo-vean soit 24.4 km sheese er diunid veih'n thalloo.

Ren y craa thallooin tilgey raaueyn tsunami as folmaghyn veih coose Sheealtagh y Çhapaan as ayns 20 çheeraghyn er y chooid sloo, goaill stiagh y slane choose Sheealtagh jeh America Yiass as America Hwoaie. Ren y craa thallooin tilgey tonnyn tsunami 10 m er yrjid ren cur stiagh er y Çhapaan, as lesh tonnyn ny s'inshley ayns ram çheeraghyn elley. Ta recortyssyn ayn dy ren ny tonnyn goll 10 km stiagh er y çheer 'sy Çhapaan.

Rere Jantys Poleenyn Ashoonagh y Çhapaan hooar 5,692 deiney baase. Myrane lesh shen ta 2,409 guintee as ta 9,522 ghooinney ass eanish ayns shey meoiraghtyn jeig, agh foddee bee ny h-earrooyn shen ny s'yrjey. Ren y craa thallooin jeeilley raaidyn, raaidyn yiarn, aileyn, as tuittym doour. Myrane lesh shen ve jeeill lheeadagh jeant ayns stashoon lectraghys çheshveanagh tra va daa rasseeagh çheshveanagh lieh-lheit sheese. Va bleaystey ayns Stashoon Bree Çheshveanagh Fukushima I begnagh 24 ooryn lurg y chraa thallooin bunneydagh. Ga dy ren y bleastey cur lesh tuittym y thie cummal concraidagh mooie, cha row neuloghtynid y chummeydane cummal y chree sthie currit ayns gaue.

## Imraaghyn
Bossan ardnieu

She lus lussagh eh **bossan ardnieu** ny **glioonagh ghuiy** (***Persicaria bistorta***).   T'eh ry-akin er feie ny h-Oarpey.  Cha nel ynnyd rang-oaylleeagh soit ec y dooie; ny keayrtyn, t'eh goll er cur fo genus *[[Polygonum]]* ny *[[Bistorta]]*. 

## Jalloo-oaylleeaght
T'eh gaase wheesh as 1m er yrjid.  Ta duillagyn dronuillinag-oohchrooagh dys trooraneagh-oohchrooagh echey.  T'ad faggys da cass ny gish son y chooid smoo, agh ta duillag ny ghaa faggys da ny blaaghyn.  Ta ny blaaghyn ayns crouw-vlaaghey mysh 2cm er lheead as 5-9cm er lhiurid.  T'ad bane-yiarg.  T'ad gaase ayns thalloo tash, as rish çhirmid, t'ad ceau y duillagys jeu derrey vees ushtey dy liooar oc reesht.  T'ad gaase jeh raisoamyn çhiuey giarey banglaneagh.

## Bun-ocklaght
Ta'n ennym Ladjyn "" çheet er y 'raue cassit oc.  

## Ymmyd
Ren ad puiddin sharroo Kargys jeh duillagyn bossan ardnieu, oohyn, meinn chorkey as lossreeyn elley.  Ta casteyder folley ry-yannoo ass y 'raue.
Cliafuine

She balley beg ayns twoaie Choontae Shliggee, Pobblaght Nerin, eh **Cliafuine** ( ny  dy h-oikoil). Ta'n balley beg ny hoie 22 km çheu hwoaie veih Shliggagh er yn N15, fer jeh ny preeu-raaidyn ayns Nerin, as 13 km çheu heear yiass veih Bun Dobhráin. T'eh ny hoie er crossag, raad ta'n bayr gys An Mullach Mór çheet ry-cheilley lesh bayr Shliggee-Ghoon ny Ghoal. Rere coontey-pobble ny bleeaney 'sy vlein 2006 va 425 deiney cummal 'sy valley beg. Cha nel ayn 'sy valley beg agh keeill Chatoleagh, bunscoill, thie lhionney, shapp, oik postagh, as thie bee, myrane lesh kuse veg dy steatyn beaghee beggey. 

## Imraaghyn
Bun Dobhráin

She balley ayns jiass Choontae Ghoon ny Ghoal, Nerin eh **Bun Dobhráin** (; Yernish son "Bun Ushtey Beg" ny "Bun Doouran"). Ta'n balley ny hoie er yn N15 faggys da Béal Átha Seanaidh eddyr Doon ny Ghoal as Shliggagh. Ta enney mooar er y valley myr fer jeh ny buill heyrey çheu faarkey share ayns Nerin. Ta'n balley er ny scarrey magh ayns daa rheynn liorish awin an Bhradóg - y Çheu Heear as y Çheu Hiar. Rere y choontey-phobble 'sy vlein 2006 va 1,706 deiney cummal 'sy valley hene, as 888 deiney elley ayns ny binn mygeayrt y mysh.

## Kianglaghyn mooie

* Ynnyd-eggey oikoil y valley
* Discover Bundoran - stiurag hurryssagh oikoil

## Imraaghyn
Bossan argid

She lus sheer-vio blaaghey 'sy chynney Rosaceae eh **bossan argid** ny **duillag argid** (***Argentina anserina***).  T'eh dooghyssagh da'n lieh-chruinney Hwoaie, er claddeeyn as lheeantyn dy mennick.  V'ad cliaghtey cur eh 'sy ghenus *[[Potentilla]]*, agh rish ny 1990yn hug ad eh stiagh ayns *[[Argentina (lus)|Argentina]]*.

## Jalloo-oaylleeaght
She lus lussagh injil t'ayn.  Ta ny sthollaneyn snauee jiargey echey gaase wheesh as 80cm er lhiurid.  Ta duillagyn rea-fedjagagh 10-20cm er lhiurid echey, as ny duillageenyn 2-5cm er lhiurid as oirr tonnagh oc.  Ta fynney sheeidagh bane er duillagyn, gish as sthollaneyn.  T'adsyn bun ennym cadjin y lus.
Ta blaaghyn buighey ec bossan argid, dagh fer ny lomarcan er gass 5-15cm er yrdjid; t'eh 1.5-2.5cm er crantessen.  Ta queig dys shiaght petyllyn oc.  She dhossan dy acheneyn çhirrym eh y mess oc.

## Ymmyd
Ta tey jeant jeh fraueyn bossan argid.  V'ad cliaghtey gra dy row bree castey folley chammah's bree noi pian bolgey, glassey keeilley as ymmodee çhingyssyn beill.  Ren ad ymmyd jeh'n lus noa noi brasney moon, as poodyrit noi çhingys craaee.  V'ad cur ushtey drigit y lus er y chrackan noi brick ghreiney, pluccanyn as daah ny greiney.

## Imraaghyn

## Kianglaghyn mooie
*Jepson Manual Treatment
*USDA Plants Profile
*Photo gallery
Bossan doo

She lus lussagh 'sy ghenus *[[Typha]]* eh **bossan doo** ny **quiggal ny ben-shee** (***Typha latifolia***).  T'eh dooghyssagh da'n Oarpey, yn Affrick, America Hwoaie as Yiass, as yn Aishey.  T'eh coontit myr sarkyl ruegyssagh 'syn Austrail as Hawaii.  Ta feanish ayn dy vel eh ry-akin 'syn Indoneesh, yn Valaysia, Yn Teelynn Noa, Papooey Guinea Noa as ny h-Ellanyn Philippeenagh, agh cha nel eh dooghyssagh 'syn ardjyn shen.

T'eh ry-akin ayns ymmodee emshyraghtyn çhirrym ny fliugh.  T'eh gaase eddyr ardjid ny marrey as 2,300m er yrjid.  Ta feme echey er ushtey, myr egintagh thalloo fliugh.  T'eh gaase ayns buill baiht raad nagh vel ushtey erskyn 0.8m, son y chooid smoo.  Ny keayrtyn, t'eh gaase myr breshag snauee ayns ushtey dowin.  Share da ushtey millish, agh t'eh surranse beggan sailjys.  My ta'n sailjys lhaggaghey, foddee eh goaill yn ynnyd jeh dooieyn dooghyssagh reeastyn gortey, as myr shen ve ny harkyl ruegyssagh.   

## Jalloo-oaylleeaght
T'eh gaase wheesh as 3m er yrjid.  Ta duillagyn 2-4cm er lheead echey.

## Ymmyd
Va dooghyssee America gee raisoamyn bossan doo, chammah's binn ny duillagyn as dhossanyn blaaghey aegey.  Ta raisoamyn yn-ee erreish daue goll er coagyrey as speeiney; ta ny gish as duillagyn yn-ee aw ny coagyrit.  T'eh soo stiagh broid ass yn ushtey, myr shen, cha nel eh sauçhey ee adsyn ya gaase ayns ushtey broighit.

## Imraaghyn

## Kianglaghyn magh
* USDA TYLA 
*  ROOK description
* Edibility of Cattail
Lus lussagh

Ta **lus lussagh** ny lus gyn sheer-ghass fuyghagh erskyn thallooin.  Ta ny duillagyn as gish erskyn thallooin eck fioghey ec jerrey'n imbagh aase.  Ta lossreeyn lussagh sheer-vio, bleinoil as daa-vleinoil ayn.  Ta lossreeyn lussagh bleinoil geddyn baase erreish daue ymmyrkey mess, ny ec jerrey'n imbagh, as gaase reesht jeh'n rass oc.  Ta gish lossreeyn lussagh daa-vleinoil ny sheer-vio fioghey, agh ta oltyn elley tannaghtyn bio, myr sampleyr fraueyn, cormaneyn, sthollaneyn ny raisoamyn.  Ta daa-vleintagyn lussagh goaill stiagh carradje, cushag, as pesmad; ta lossreeyn sheer-vio goaill stiagh lus ny keylley, ymmodee renniee as mynthey.  Ta gish fuyghagh lossreeyn sheer-vio neulussagh tannaghtyn bio erskyn thallooin car ny bleeaney as cur magh stholeyn 'syn imbagh aase; t'adsyn goaill stiagh biljyn as crouwyn.

## Imraaghyn
Bossan feeackle

Ta **bossan feeackle** çheet er lossreeyn 'sy ghenus *[[Viola]]*.  Ny keayrtyn, t'eh shassoo noi "blaa villish", as cowraghey dooieyn *Viola* gyn soar; agh ny keayrtyn t'eh çheet er blaa villish myrgeddin.  Ta bossanyn feeackle goaill stiagh:
**[[Viola canina]]*
**[[Viola reichenbachiana]]*
**[[Viola riviniana]]*
Bossan friogganagh

She lus ushtee lussagh eh **bossan friogganagh** (***Subularia aquatica***).  T'eh dooghyssagh da'n Euraishey as America Hwoaie hwoaie.  Ta daa arraghys ayn: ***Subularia aquatica'' arr. ''aquatica*** 'syn Oarpey, as ***Subularia aquatica'' arr. ''americana*** ayns America Hwoaie. 

## Jalloo-oaylleeaght
Ta duillagyn menneeagh reaghit ayns caslagh echey.  T'ad gaase jeh cormane.  Ta blaaghyn baney 1mm er crantessen echey.  Adsyn ta gaase harrish eaghtyn yn ushtey, t'ad fosley; adsyn ta tannaghtyn fo-ushtey, t'ad hene-phollnaghey.  She fynneig pheeogeagh sheidit seose y mess oc.
 
## Kianglaghyn mooie
*USDA Plants Profile
*Species profile
Dumbo

She fillym fansee bioghit Americaanagh veih'n vlein 1941 eh ***Dumbo***. Va'n fillym gientit liorish Walt Disney Productions as skeallit magh liorish RKO Radio Pictures. Y kiarroo ard-fillym bioghit Disney, t'eh bunnit er linney skeeal va screeuit ec Helen Aberson as Harold Pearl, as tayrnit liorish Helen Durney son frauehoylley gaih noagh ("Roll-a-Book"). She Jumbo Jr. yn ard-characteyr, elefant lesh y far-ennym dewil "Dumbo" haink ass *dumb* "ommidagh". Car y vea echey, t'eh geddyn fannidys er son y cleayshyn mooarey. Agh, ta cummaght yn etlagh echey as eh jargal etlagh liorish ymmyd e chleayshyn myr skianyn. Car y chooid smoo jeh'n vea echey, goaill magh e voir, she Timothy y lugh yn ynrican carrey echey.

## Imraaghyn
Bambi

She fillym drama bioghit Americaanagh veih'n vlein 1942 eh ***Bambi***. V'eh stiurit ec David Hand, gientit ec Walt Disney as bunnit er y lioar *[[Bambi. Eine Lebensgeschichte aus dem Walde]]* (1923), v'er ny skeaylley magh ayns çheeraghyn Baarlagh myr *Bambi, A Life in the Woods* (), liorish yn ughtar as shelgeyr Austeyragh Felix Salten. Hie yn fillym er ny skeaylley liorish RKO Radio Pictures er 13 Luanistyn 1942, as t'eh ny wheiggoo ard-fillym bioghit.

## Skimmee goo

Myr va cadjin da filmyn bioghit ec y traa shen, cha row yn skimmee goo treishtit.
* Donnie Dunagan myr Bambi, karacteyr ennymagh as caggeyder y fillym
** Bobby Stewart myr Bambi yn Lhiannoo
** Hardie Albright myr Bambi yn Jeigeyr
** John Sutherland myr Bambi Aasit
* Peter Behn myr Thumper, carrey conning lesh Bambi
** Tim Davis myr Thumper y Jeigeyr
** Sam Edwards myr Thumper Aasit Aeg
* Paula Winslowe myr Moir Bambi as y Kellagh Keylley
* Stan Alexander myr Flower, breinneyder rimmeigagh as carrey elley lesh Bambi
** Tim Davis myr Flower y Jeigeyr
** Sterling Holloway myr Flower Aasit Aeg
* Will Wright myr Hullad y Carrey
* Cammie King myr Faline, feeaih bwoirrin ta Bambi tuittym ayns graih rish fy yerrey
** Ann Gillis myr Faline Aasit
* Fred Shields as the Great Prince of the Forest
* Margaret Lee myr Benainshtyr Conning
* Mary Lansing myr Naunt Ena as Benainshtyr Opossum
* Perce Pearce myr Mainshtyr Kyaghan
* Thelma Boardman myr Caillin Conning, Moir Quayl, Kellagh Keylley Bwoirrin

## Noteyn

## Imraaghyn

## Kianglaghyn magh

* 
* 
* 
* 
* 
* 
*
Bossan gennish

She lus sheer-vio eh **bossan gennish** (***Epimedium alpinum***).  

## Jalloo-oaylleeaght
T'eh gaase wheesh as 40cm er yrjid.  Ta fraue snauee echey, as gass jeeragh.  Ta duillagyn fedjagagh echey.  Ta ny duillageenyn 4-8cm er lhiurid as cree-chrooagh; ta oirr jialgagh oc.  Ta blaaghyn 1cm er crantessen echey; ta ny petylyn buighey as ny seepalyn glassey dys jiargey.  She follicle wheesh as 2cm er lhiurid eh y mess echey.
 
## Kianglaghyn mooie
Béal Átha Seanaidh

She balley ayns jiass Choontae Ghoon ny Ghoal, Nerin eh **Béal Átha Seanaidh** (; Yernish son "Beeal Aah Seanaigh" ny "Beeal Aah Seanaidh"). Ta'n balley ny hoie er yn N15 faggys da Bun Dobhráin eddyr Doon ny Ghoal as Shliggagh. Ta'n balley soit er inver Awin an Éirne

## Kianglaghyn mooie

* Ynnyd-eggey oikoil y valley

## Imraaghyn
Breizh-Izel

Ta **Breizh-Izel** (, Britaanish son "y Vritaan Eeghtyragh" ny "y Vritaan Injil") çheet er ayrnyn jeh'n Vritaan çheu heear jeh Ploermael raad dy row yn Vritaanish goll er loayrt dy tradishoonagh as raad dy vel kianglaghyn bentyn rish y çhengey ry-akin dy mennick. Ta'n enmys ny noi-chowrey rish Breizh-Uhel ("Y Vritaan Eaghtyragh"), y chooid jeh'n Vritaan ta kianglt rish y chultoor Romanagh.